Kuopion museot

Opastus: Wildlife Photographer of the Year
2023-05-24 14:00 - 14:45, 2023-06-07 14:00 - 14:45 (Europe/Helsinki) | Kuopion museo
Opastetulla kierroksella pääset sukeltamaan oppaan kanssa pintaa syvemmälle. Näyttelyn upeiden valokuvien kautta tutkitaan maapallomme luonnon herkkää tasapainoa ja sen nykytilaa. Kuinka ympärillämme tapahtuvat muutokset vaikuttavat planeettamme ekosysteemeihin?
Opastukselle pääset osallistumaan pääsymaksun hinnalla.
kuva: © Richard Robinson, Wildlife Photographer of the Year

Kuopion rullalautailijoiden skeittausopastusta Kuopion taidemuseolla
2023-05-24 17:00 - 18:00 | KUMMA, Kauppakatu 35, Kuopio, 70100
Keskiviikkona 24.5. klo 17–18 Kuopion taidemuseolla pääsee opettelemaan skeittausta Kuopion rullalautailijoiden huomassa. Ohjaajina toimivat Maiju Kemppainen, Anna Istolainen ja Lauri Vartia. Skeittausopastus on tarkoitettu kaikenikäisille.
Opastus järjestetään taidemuseon näyttelytilaan Kannun Henki -näyttelyä varten rakennetulla skedealueella. Taidemuseolta löytyy myös lainavälineitä, mutta omat lauta on hyvä ottaa mukaan, jos sellainen löytyy. Alle 18-vuotiaita pyydämme pitämään kypärää.
Opastukselle voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Talon huoltokävely
2023-05-24 17:30 - 19:00 | Korttelimuseo, Kirkkokatu 22, Kuopio, 70100
Pohditko, mitä tulee ottaa huomioon vanhojen talojen huollon ja korjausten osalta? Nyt pulmaan on tarjolla tuhti tietopaketti. Tule mukaan huoltokävelylle, jossa Kuopion kulttuurihistoriallisen museon restaurointiasiantuntija Teemu Kuivalainen neuvoo ja opastaa käytännössä, mitä tulee tietää vanhan talon huoltotoimenpiteistä. Kesto noin 1,5 h. Vapaa pääsy.
Tapahtuma on osa Euroopan kulttuuriympäristöpäiviä.

Nuori Kulttuuri Festival Kuopio 2023
2023-05-26 - 2023-05-27
Kuopiossa järjestettävä Nuori Kulttuuri Festival on vuoden merkittävin nuorten monitaidetapahtuma. Kymmenien toimijoiden yhteinen ponnistus kokoaa yhteen 13–29-vuotiaat taideharrastajat ympäri Suomen, jotta he voivat jakaa lahjakkuutensa, luovuutensa ja intohimonsa monipuolisella tavalla. Festivaali esittelee ainutlaatuisia ja monipuolisia taide-esityksiä, jotka koostuvat mm. teatterista, katutanssista, kuvataiteesta, skeittauksesta ja monesta muusta sisällöstä.
Tapahtuma järjestetään eri puolilla Kuopiota, mukaan lukien Kuopion kaupungin museokohteet, Kuopion kaupunginteatteri, Kulttuuriareena 44 sekä kirjasto.
Tapahtumaan on vapaa pääsy, joten kaikki ovat tervetulleita nauttimaan nuorten taiteilijoiden taidonnäytteistä. Festivaalin tavoitteena on rohkaista nuoria ilmaisemaan itseään taiteen avulla ja kannustaa heitä kehittämään taitojaan. Tämä on ainutlaatuinen tilaisuus kokea nuorten kulttuurin voima ja sen potentiaali.
Kuopion kaupungin museokohteisiin on vapaa pääsy sekä perjantaina että lauantaina. Kuopion museo on avoinna pe 26.5. klo 10-18 (pidennetty aukiolo) ja la 27.5. klo 10-17.
_______
PE 26.5.
Kuopion taidemuseo
13:00–14:30 Nuori Taide Katutaidepaja (HUOM! Työpajaan on ennakkoilmoittautuminen)
17:00-19:00 Graffitimaalaustyöpaja with Urbaani ry
Kuopion museo
15:00-16.30 Roskasta Soinnuksi pop up -paja with Heta Suominen
16:00 -18:00 Taidevoima pop up -paja With Andrea Puscasu
Museon edustalla Maaherrankadulla (Kuopion museo & Kuopion kaupunginkirjasto)
15:00-19:00 Skeittitapahtuma with Kuopion Rullalautayhdistys ry
18:00-19:00 ”Best trick” -skeittikilpailu. Kilpailussa on kaksi sarjaa, yli ja alle 18-vuotiaat. Ilmoittautuminen paikan päällä, osallistuminen on maksutonta.
________

LA 27.5.
Kuopion taidemuseo
10:00-17:00 Graffitimaalaustyöpaja with Urbaani ry
12:00 Kansalaisopiston katutanssiryhmä esiintyy
12:30-14:30 Freestylerap -paja with NikoNova
Kuopion museo
10:00-15:00 Mysteeripeli
11:00-16:00 Luova Lava Goes Museodraama
Kuopion korttelimuseo
11:00-14:00 Sukellus sirkusvälineisiin with Kuopion Sirkus
12:00-15:00 Luova Lava goes Museodraama
12:00 alkaen Roskasta Soinnuksi pop up -paja with Heta Suominen
13:00-17:00 Piilosilla-näyttely sekä hyönteishotelli pop up -paja with Emma Grönfors
Festivaalijärjestäjä suosittelee ajantasaisen ohjelman seuraamista Evento-sovelluksesta:
1. EVENTOS-appin lataus Google Playsta tai AppStoresta
2. App kysyy pinkoodia: 7676
Lisätietoja myös Nuori Kulttuuri Festival -tapahtuman kotisivuilta
_____________
TARKEMMAT KUVAUKSET SISÄLLÖISTÄ MUSEOISSA:
Nuori Taide Katutaidepaja
Työpajassa tutustutaan Kannun henki -katutaidenäyttelyyn ja tehdään tarroja. Tarra on suosittu katutaiteen elementti. Tarroja voi liimata esimerkiksi kaupunkitilaan. Katutaiteelle tyypillisesti myös tarrat ovat kaupunkitilassa väliaikaisia. Kuka tahansa voi tehdä toisen teoksen päälle uuden teoksen. Työpaja on kohdennettu 13-29-vuotiaille taiteentekijöille, jotka tarvitsevat työskentelyssään erityistä tukea. Voit osallistua työpajaan yhdessä̈ avustajan tai ohjaajan kanssa. Työpajaan mahtuu 8 osallistujaa. Työpajassa noudatetaan turvallisen tilan ja syrjinnästä vapaan alueen periaatteita. Työpaja on maksuton ja sisältää materiaalit. Työpajassa käytetään katutaiteen tekniikoissa suosittuja tusseja. Tusseista saattaa tulla voimakas tuoksu. Työpajan ohjaa yhteisötaiteilija Johanna Rossi. Ilmoittautuminen p. 017 182 633, Kuopion taidemuseon asiakaspalvelu
Roskasta Soinnuksi pop up -paja with Heta Suominen
Työpajassa tehdään kierrätysmateriaaleista, kuten limutölkeistä ja valmisruokien muoviastioista erilaisia soittimia.. Tarvikkeina käytetään enimmäkseen teippiä, riisiä, kuivia herneitä ja kuminauhoja. Osallistujat voivat tehdä esimerkiksi omia rumpuja ja shakereita tarvikkeista. Teen valmiiksi muutaman mallisoittimen, mutta osallistujat saavat vapaasti tehdä myös soittimia annetuista välineistä. Ohjaaja näyttää myös osallistujalle esimerkkejä miten eri materiaaleilla saa aikaan erilaisia ääniä ja auttaa heitä rakentamaan toimivia soittimia. Ohjaaja ohjaa osittain soittoa työn kanssa antamalla esimerkkejä rytmeistä, mitä voi soittaa.
Taidevoima pop up -paja With Andrea Puscasu
Taideprojektin ”Taidevoiman” perimmäisenä tavoitteena on tutkia miten taide vaikuttaa ihmisten yhdistämiseen. Miten kielimuuriin törmätessä elekielen lisäksi lingua francana voi kenties käyttää taidetta, ja miten taiteen luominen voi olla keino käsitellä patoutuneita tunteita ja prosessoida tapahtunutta positiivisen kautta. Kulkusuuntana on luoda edellytyksiä vapaalle ja moniääniselle taiteelle ja toimia äänitorvena tarpeille ja toiveille. Maalauspajassa muun muassa: -poistetaan valkoisen paperin kammon blokkia -puretaan turhautumista ja ärtymystä -maalataan ihania rakkaiden kanssa koettuja hetkiä, jotka haluaisi mahdollistaa kaikille -tehdään yhteistyössä taidetta mielikuvituksen avulla -rentoudutaan ja pidetään yhdessä hauskaa
Graffitimaalaustyöpaja with Urbaani ry
Työpajassa tutustutaan spraymaalin kanssa työskentelyyn ja kokeillaan maalaamista taidemuseon pihalla olevaan vaneriseinään Mikko Parviaisen ohjauksessa. Katutaideyhdistys Urbaani ry (http://urbaani.org), tuttavallisemmin Urbaani, on Kuopion seudun katutaiteen ja graffitin tukemiseksi, edistämiseksi, ylläpitämiseksi ja tallentamiseksi perustettu yhdistys. Yhdistys perustettiin keväällä 2015 Mikko Parviaisen alkuvuodesta 2010 perustaman Urbaani.org :in pohjalle, jonka toimintaan kuului alueen urbaaniin kulttuurin ilmiöistä tiedottaminen, sekä katutaiteen dokumentointi ja katseltavaksi saattaminen. Yhdistyksen toimintaan kuuluu muun muassa Kuopion seudun katutaiteen dokumentointitoimintaa, tapahtumien ja työpajojen järjestämistä ja katutaidetta edistävien aloitteiden tekoa.
Freestylerap -paja with NikoNova
Kuopiossa pitkään pyörineen Freestyle Or Die -klubin järjestäjät DJ RR & Niko Nova tutustuttaa sinut improvisoidun räpin maailmaan. DJ soittaa taustalle biittejä samalla kun Niko antaa vinkkejä, kuinka tyylit lentelee vapaasti improten. Annetaan siis riimien lentää ja flown virrata!
Mysteeripelit
Nuori Kulttuuri -festivaalilla esittelyssä ensi kertaa nuorten kanssa yhteistyössä kehitetty mysteeripeli Kuopion museon pysyvien näyttelyiden tiloissa. Pystytkö ratkaisemaan arvoituksen?
Tiesitkö, että museolla on käytössään myös verkkosisältöjä? Verkkopelien maailmassa voit päästä esimerkiksi seikkailulle esihistorialliseen Savoon tai nähdä Kuopion Minna Canthin silmin. Osaa peleistä voit pelata samalla kun tutustut kaupungin keskustan alueeseen uudelta kantilta ja osaa pääsee pelaamaan jopa kotoa käsin. Tule museolle tutustumaan verkkosisältöihin, pelit soveltuvat kaikenikäisille ja niitä voi pelata yksin tai yhdessä!
Luova Lava Goes Museodraama
Tule ja koe kuinka museon näyttelyt muuttuvat eläväksi. Kohtaa museossa hahmoja ja sukella heidän kanssaan eri aikakausiin. Vaikutus kohtaamisista ja tee luova tuotos museovierailustasi.
Piilosilla-näyttely sekä hyönteishotelli pop up -paja with Emma Grönfors
Työpajassa pääset luomaan ikioman hyönteishotellisi nuoren kuvataiteilijan johdolla! Hyönteisten elintilat hupenevat entisestään, ja sen seurauksena hyönteisiä on koko ajan vähemmän ja vähemmän. Nyt onkin aika toimia! Tule luomaan oma hyönteismajapaikkasi ja kanna kortesi kekoon hyvän asian puolesta muurahaisen tavoin.
Voit hyödyntää hyönteishotellipajassa, kotoasi tuotuja luonnonmateriaaleja tai tukeutua paikan päälliseen tarjontaan. Työpajan ideana on varsinaisen hyönteishotellin rakentamisen lisäksi tutkia omaa suhtautumista hyönteisiin sekä ympäröivään luontoon ja selvittää hyönteisten merkitystä elämän kannalta.
Työpajan lisäksi on mahdollista päästä tutustumaan pajan vetäjän Emma Grönforsin Piilosilla -taidenäyttelyyn, jossa valokeilaan pääsevät Suomen hyönteiset sekä muut pienet eliöt!
Sukellus sirkusvälineisiin with Kuopion Sirkus
Kuopion Sirkuksen avoimessa non stop-työpajassa osallistujat pääsevät sukeltamaan sirkusvälineiden ihmeelliseen maailmaan omaan tahtiin kiertäen! Luvassa mm. tasapainoa haastavaa taiteilua nuoralla, aivonystyröitä herättelevää jongleerausta sekä hupaisaa hulavannetaiteilua. Ohjaaja opastaa sirkusrastien tekniikoihin. Sopii kaikenikäisille. Alle kouluikäisillä tulee olla oma huoltaja mukana. Tervetuloa kokeilemaan sirkusta!

Jalkapalloa ja kunnian kenttiä -näyttelyopastus
2023-05-27 13:00 - 13:45 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -näyttelyopastuksella pääset tutustumaan pohjoissavolaisen jalkapalloilun historiaan. Näyttelyssä syvennytään pelivälineiden kehitykseen varhaisista jalkapalloista ja nappulakengistä lähtien. Esillä on 11 savolaista pelikenttää, joilla on jokaisella oma mielenkiintoinen historiansa. Näyttelyssä seurataan tänä vuonna 100-vuotta täyttävän Kuopion Palloseuran kehitystä takaisin suomalaisen jalkapalloilun terävimpään kärkeen. Nähtävillä on esineistöä sekä maakunnan jalkapalloseuroilta että entisiltä ja nykyisiltä pelaajilta.
Opastus sisältyy pääsymaksun hintaan (8 / 5 €, Museokortti, alle 18-vuotiaat maksutta). Kesto noin 30–45 minuuttia.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.
Opastukset kesällä:
La 27.5.2023 klo 13
La 17.6.2023 klo 13
La 1.7.2023 klo 13
La 22.7.2023 klo 13
La 5.8.2023 klo 13
La 19.8.2023 klo 13
La 16.9.2023 klo 13

Ötökkäpönttöjä ja hyönteishotelleja
2023-05-28 10:00 - 14:00 | Korttelimuseo, Kirkkokatu 22, Kuopio, 70100
Tule rakentamaan pihapiirin ja kasvimaan hyödyllisille hyönteisille koti! Työpaja pidetään ulkona, varaudu vaattein, jotka saavat likaantua.
Rajoitettu osallistujamäärä, ilmoittautumiset: p. 017 182 625 tai korttelimuseo@kuopio.fi Työpaja on maksuton ja valmiin hyönteishotellin saat mukaasi.

Opastus: Ihmisen aika
2023-05-31 14:00 - 14:45, 2023-06-03 14:00 - 14:45 | Kuopion museo
Ihmisen aika -näyttely kertoo Pohjois-Savon esihistoriasta ja historiasta alkaen kivikauden ihmisen saapumisesta alueelle ja päättyen lopulta kulttuurin uusimpiin virtauksiin. Näyttely tutustuttaa kävijän Pohjois-Savon asukkaiden arkeen ja juhlaan, sekä mielenkiintoisiin esineisiin ja asioihin.
Opastuksella sukelletaan Savon menneisyyden merkittävimpiin vaiheisiin ja hämmästyttäviin yksityiskohtiin!
Opastus sisältyy pääsylipun hintaan 7 € / 13 €, alle 18-vuotiaat ilmaiseksi.

Saaristokadun taide- ja luontopyöräily
2023-05-31 17:30 - 19:00 | Saaristokatu, Saaristokatu 1, Kuopio, 70620, Suomi
Tervetuloa mukaan yhteiselle taide- ja luontopyöräilyretkelle keskiviikkona 31.5. klo 17.30.
Pyöräilemme n. 8 km Saaristokatua pitkin tutustuen alueen luontoon ja taideteoksiin. Maksuttomalle retkelle pääset omalla pyörällä tai Vilkku-fillarilla käyttöehtojen mukaisesti. Retken opastus on suomeksi ja tarvittaessa englanniksi. Retken aloituspaikalle pääsee Vilkku-bussilla. Retki alkaa McDonaldsia vastapäätä olevalta bussipysäkiltä ja Vilkkupyöräasemalta, osoitteesta Saaristokatu 1. Oppaina retkellä Kuopion taidemuseon intendentti Marja Louni ja Kuopion kaupungin Ympäristönsuojelusuunnittelija Anniina Le Tortorec. Retkelle ei ole osallistumismaksua.

Korttelin kesäinen piha -opastukset
2023-06-03 13:00 - 14:00, 2023-06-10 13:00 - 14:00 | Korttelimuseo, Kirkkokatu 22, Kuopio, 70100
Millaista sakkia Korttelimuseon pihapiirissä ja sen ympäristössä on aikojen saatossa astellut? Mitähän kaikkea pihalla on puuhattu, millaiselta piha on näyttänyt? Muun muassa tällaisia seikkoja pohditaan Korttelin kesäinen piha -opastuksella!
Korttelin kesäinen piha -opastukset keskittyvät kertomaan ennen kaikkea pihapiirin tarinaa, vaikka myös joissain museokodeissa saatetaan piipahtaa sisällä. Opastuksilla on kuitenkin säävaraus: mikäli taivaalta satelee kovastikin vettä tai perisuomalaiseen kesätyyliin räntää ja rakeita, opastus kiertää sisätiloissa museokoteihin ja niiden asukkaisiin tutustuen.
Opastuksella vierähtää noin 45 minuuttia. Tämän jälkeen, sään salliessa, suosittelemme tutustumaan Korttelimuseon pihalla käytettävissä oleviin peleihin ja leikkivälineisiin!
Tervetuloa!

Opastettu kierros näyttelyihin
2023-06-04 14:00 - 15:00, 2023-06-11 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 27.8.2023 asti.
Kannun henki on ennennäkemätön kaupunkitaiteen moninaisuutta käsittelevä näyttely. Esillä on laaja kirjo teoksia taidemuseon seiniin maalatuista tekstipohjaisista graffiteista suuriin katutaideteoksiin ja veistoksiin, sekä Urbaanin tallentamaa, kuopiolaista graffitiskeneä avaavaa dokumentaarista aineistoa. Kannun henki on Kuopion taidemuseon ja Katutaideyhdistys Urbaani ry:n yhteistyönäyttely.
Näyttely esittelee kaupunkitaiteen eri tyylisuuntia edustavia eturivin taiteilijoita ympäri Suomea: Teoksia on esillä 14 eri taiteilijalta tai taiteilijaryhmältä. Kannun hengen taiteilijat ovat Anna Pekkala, Deos, EFK, Jesse Pasanen, Jubilemus, Jukka Peltosaari, Jukka Silokunnas, JR, Kummitus, Maikki Rantala, Niina Mantsinen, Pallo, Rives ja Taneli Stenberg. Lisäksi Kuopion alueen graffiti- ja katutaideosaamista näyttelyssä edustaa Urbaani All Stars muuttuvalla kokonaisuudella.
Näyttelytila on suunniteltu oleskelua varten. Siihen kuuluu keskelle näyttelyä rakennettu skedealue, jossa saa vapaasti skeitata ja skuutata. Näyttelytilan suunnittelu ja arkkitehtuuri on toteutettu yhteistyössä Savonia-ammattikorkeakoulun kanssa, jonka muotoiluopiskelijat ovat suunnitelleet ja toteuttaneet näyttelyelementit.
Katutaideyhdistys Urbaani ry on kuopiolainen katutaiteen asiantuntijaorganisaatio, joka tukee, edistää, ylläpitää ja dokumentoi Kuopion alueen katutaidetta ja graffitia. Urbaani on järjestänyt Kuopiossa Lainit-katutaidefestivaalia vuodesta 2016 lähtien.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Historian jalanjäljillä -kesäleiri (7–9-vuotiaille)
2023-06-05 - 2023-06-09 | Kuopion museo
SnellmanEDUn suuren suosion saavuttaneet lastenleirit rantautuvat kesällä 2023 Kuopion museoon. Historian jalanjäljillä -leiri 7–9-vuotiaille järjestetään Kuopion museon tiloissa, ja kurkistamaan pääsee paitsi historian hämäriin myös suljettuun museoon.
Aika: 5.–9.6.2023
Paikka: Kuopion museo
Ilmoittautumiset: 17.4. mennessä
Leirimaksu: 175 €
Jos kiinnostuit, lue lisää ja ilmoittaudu osoitteessa Historian jalanjäljillä (7-9-vuotiaat) – SnellmanEDU
Kuva: Kuopion Puusepänkatu vuonna 1905. Victor Barsokevitsch / Kuopion kulttuurihistoriallinen museo.

Puuhapajat
2023-06-06 10:00 - 16:00, 2023-06-13 10:00 - 16:00 | Kuopion museo
Puuhapajassa askarrellaan vaihtelevilla menetelmillä ja materiaaleilla kaikenlaista pientä kivaa! Työpajat sopivat kaikenikäisille, lapset aikuisten valvonnassa.
Vaihteleva työpajamaksu käytetyn tekniikan ja materiaalien mukaan 2–10 €/askartelija.

Rintamerkkityöpaja
2023-06-06 13:00 - 15:00, 2023-06-13 13:00 - 15:00 | KUMMA, Kauppakatu 35, Kuopio, 70100
Tervetuloa suunnittelemaan oma rintamerkki Kuopion taidemuseon Kannun henki -näyttelyssä!
Työpajassa suunnittelemme omat rintamerkit kuvituksin ja sanoin. Haemme näyttelystä inspiraatiota ja tyyliä. Merkin saat veloituksetta mukaasi muistoksi. Paja sopii kaikille, mutta pienimmät osallistuvat yhdessä aikuisen kanssa.
Työpajaan voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Jäkälä- ja hyönteisretki Jynkänvuorelle
2023-06-06 18:00 - 20:00 | Uppo-Nallen päiväkoti, Isännäntie 22, Kuopio, 70820, Suomi
Retkellä tutustumme vähemmän tunnettuun, mutta runsaslajiseen eliöryhmään, jäkäliin. Tutkimme retkellä myös hyönteisiä. Suurennuslasi tai luppi kannattaa ottaa mukaan, jos sellaisen omistaa.
Tapaamispaikka: Uppo-Nallen päiväkodin risteys, Isännäntie 22
Lisätietoja: 044 718 2658

Kesäloman Korttelileikit leikkimielisille
2023-06-07 12:00 - 13:00 | Korttelimuseo, Kirkkokatu 22, Kuopio, 70100
Millaisia leikkejä lapset leikkivät ennen? Tule Korttelimuseoon ottamaan selvää! Leikitään yhdessä entisajan leikkejä kesän ajan keskiviikkoisin klo 12–13 (alk. 7.6., viimeinen kerta 9.8.). Leikittämässä ja mukana leikkimässä museon henkilökuntaa. Hyvällä säällä leikitään ulkona, sateella aitassa.
Lapsille ja kaikille leikkimielisille, ikäsuositus 5+.
Kokoontuminen Korttelimuseon päärakennuksen edessä (rakennus 2). Ei ennakkoilmoittautumista, maksuton.

Geologia-kävelykierros: Valkeisenlampi
2023-06-07 15:00 - 16:45 | Kuopion museo
Geologia-kävelykierros Kuopion museolta: Valkeisenlampi – muinaisesta suosta kaupunkikeitaaksi.
Kävelykierroksella tutustutaan Valkeisenlammen kiehtovaan geologiseen kehityshistoriaan ja Kuopion alueen kallioperän ja maaperän syntyyn sekä muinaisen Valkeissuon tutkijoihin.
Kävelykierrokselle lähdetään Kuopion museolta (Museokatu 1) ja kierros päättyy Valkeisenlammelle.
Kierroksen kesto on noin 1 t 45 min, kävelyä n. 3 km.
Hinta 8 €/aikuinen. Maksu suoritetaan ennen kävelykierrosta Kuopion museon asiakaspalvelupisteellä.
Valkeisenlampi – muinaisesta suosta kaupunkikeitaaksi -kierrokset ovat ke 7.6., 5.7. ja 2.8. klo 15
Väinölänniemi – harjumaisemia ja kaupunkiluontoa – koko perheen kierrokset ovat ke 21.6., 19.7. ja 16.8. klo 15
Huomioithan säänmukaisen pukeutumisen. Säävaraus.

Villiyrttikävely
2023-06-07 17:00 - 20:00 | Pilpantien pään parkkipaikka
Tutustumme yleisimpiin syötäviin luonnonkasveihin ja niiden käyttöön sekä valmistamme niistä pientä purtavaa laavulla. Ota mukaan puutarhakäsineet tms., sekä sakset ja keräilykori/paperipusseja. Max. 20 hlöä. Ennakkoilmoittautuminen: https://www.kuntapalvelut.fi/kuopio/
Tapaamispaikka: Pilpantien päässä oleva iso parkkipaikka
Lisätietoja: puh. 040 573 8205

Jalkapalloa ja kunnian kenttiä -korttelivartti
2023-06-08 14:00 - 14:15 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -korttelivartti
Kuinka jalkapallotoiminta laitettiin alulle Pohjois-Savossa? Miten paikalliset seurat ovat kasvaneet ja kehittyneet? Miten naisjalkapalloilu buumi syntyi? Kuinka juniorityöhön on aikojen saatossa panostettu? Näihin kysymyksiin saat vastauksia korttelivarteilla, eli noin viiteentoista minuuttiin tiivistetyillä napakoilla tietoiskuilla, joita järjestetään kuukausittain Kuopion korttelimuseon Jalkapalloa ja kunnian kenttiä -näyttelyssä.
Korttelivartit kuuluvat museon pääsymaksuun (8/5 €, alle 18-vuotiaat maksutta, Museokortti).
Korttelivartit
Korttelivartti torstaina 16.2. klo 14.00:
Naisjalkapalloilun historiaa Kuopiossa
Korttelivartti torstaina 9.3. klo 14.00:
Juniorijalkapalloilun historiaa Kuopiossa
Korttelivartti torstaina 20.4. klo 14.00:
Jalkapalloilun alku Kuopiossa
Korttelivartti torstaina 11.5. klo 14.00:
Naisjalkapalloilun historiaa Kuopiossa
Korttelivartti torstaina 8.6. klo 14.00:
Juniorijalkapalloilun historiaa Kuopiossa
Korttelivartti torstaina 10.8. klo 14.00:
Jalkapalloilun alku Kuopiossa
Korttelivartti torstaina 14.9. klo 14.00:
Naisjalkapalloilun historiaa Kuopiossa

Jalkapalloa ja kunnian kenttiä – pohjoissavolaista jalkapallohistoriaa 18.11.2022–17.9.2023
Näyttely luo kuvan maakunnan jalkapalloilun ja sen ympärille muodostuneen fanikulttuurin kehityksestä. Kokonaisuus sisältää esineistöä sekä maakunnan jalkapalloseuroilta että nykyisiltä ja entisiltä pelaajilta. Näyttelyssä jalkapalloilun historiaan syvennytään maakunnan mielenkiintoisimpien pelikenttien, legendaaristen pelaajien ja ansiokkaan kasvattajaseuratyön kautta. Näyttelyssä seurataan KuPSin nousua takaisin suomalaisen jalkapalloilun terävimpään kärkeen ja vieraillaan tuon nousun mahdollistaneilla maakunnan tähtikasvattamoilla. Näyttely avaa jalkapallokulttuuria myös varusteiden ja lajin kehityksen näkökulmasta.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.

Luonnontutkijat vauhdissa
2023-06-08 17:30 - 19:30 | Särkiniemen uimaranta
Tuhannet lajit Suomen luonnossa haastavat harjoittelemaan lajintunnistusta. Retkellä kokeillaan iNaturalist-sovellusta ja koetetaan löytää mahdollisimman monta lajia. Oma älykännykkä mukaan. Aikaisempaa lajintuntemusharrastusta ei tarvita.
Tapaamispaikka: Särkiniemen uimaranta, Särkiniemenkuja
Lisätietoja: puh. 044 718 1543

Historian jalanjäljillä -kesäleiri (10–12-vuotiaille)
2023-06-12 - 2023-06-16 | Kuopion museo
SnellmanEDUn suuren suosion saavuttaneet lastenleirit rantautuvat kesällä 2023 Kuopion museoon. Historian jalanjäljillä -leiri 10–12-vuotiaille järjestetään Kuopion museon tiloissa ja kurkistamaan pääsee paitsi historian hämäriin myös suljettuun museoon.
Aika: 12.–16.6.2023
Paikka: Kuopion museo
Ilmoittautumiset: 17.4. mennessä
Leirimaksu: 175 €
Jos kiinnostuit, lue lisää ja ilmoittaudu osoitteessa Historian jalanjäljillä (10-12-vuotiaat) – SnellmanEDU
Kuva: Kuopion Puusepänkatu vuonna 1905. Victor Barsokevitsch / Kuopion kulttuurihistoriallinen museo.

Koko perheen luontopäivä
2023-06-12 10:00 - 14:00 | Puijonsarven koulu, Keski-Kaari 44, Kuopio, 70420, Suomi
Tervetuloa koko perheelle sopivaan luontopäivään Puijon metsään! Tutustutaan erilaisten aktiviteettien avulla metsän asukkaisiin ja evästellään Puijon nokan laavulla. Retki soveltuu myös lastenrattailla liikuttavaksi.
Tapaamispaikka: Puijonsarven koulun parkkipaikka, Keski-Kaari 44
Lisätietoja: puh. 040 573 8205

Katutaideleiri
2023-06-12 11:00 - 2023-06-13 15:00 | KUMMA, Kauppakatu 35, Kuopio, 70100
Hei sinä taiteesta kiinnostunut nuori! Kuopion taidemuseo järjestää katutaideleirin 12–16-vuotiaille maanantaina 12.6. ja tiistaina 13.6. klo 11-15.

Leirillä pääset yhdessä samanhenkisten nuorten kanssa tutustumaan ja kokeilemaan katutaiteen tekemistä taidemuseon Kannunhenki näyttelyn siivittämänä. Aiempaa harrastuneisuutta ei tarvitse olla, mielenkiinto aiheeseen riittää.

Luvassa leirillä on katutaidetta monessa muodossa kaduilla sekä taidemuseon näyttelyssä. Tarjolla on hauskanpitoa ja kiinnostavia keskusteluja yhdessä samanhenkisten nuorten kanssa. Lisäksi pääset näkemään ja testaamaan kaupungin luvallisia katutaideseiniä, suunnittelemaan itse oman tagisi ja tuunaamaan tarroja vaikkapa skeittilaudan tai tietokoneen koristeeksi.

Ohjaajat Leirin ohjaajina toimivat Kuopion taidemuseon museoassistentti Jenita Martikainen ja Kuopion kaupungin draamakasvattaja Anni Marin. Historian opettajan koulutuksen saanut Jenita nauttii keskusteluista ja kohtaamisista. Anni puolestaan on monelle kuopiolaiselle nuorelle tuttu ilmaisu-, vuorovaikutus- ja tunnekasvattaja. Molemmat ohjaajat ovat positiivisia ja iloisia tyyppejä, jolla on vankka kokemus nuorten kanssa työskentelystä.

Ilmoittautuminen ja lisätiedot

Ilmoittaudu mukaan viimeistään pe 9.6. taidemuseo@kuopio.fi

Katutaideleirille mahtuu mukaan 15 osallistujaa

Konservaattorin työnäytös: Ryijyn konservointi
2023-06-13 10:00 - 15:00, 2023-06-14 10:00 - 15:00 | Korttelimuseo, Kirkkokatu 22, Kuopio, 70100
Konservaattorien työnäytökset tarjoavat mahdollisuuden tutustua museon kulissien takana tapahtuvaan kokoelmatyöhön. Kahden viikon ajan tekstiilikonservaattori Anu Reijonen konservoi Kuopion kulttuurihistoriallisen museon kokoelmiin kuuluvia ryijyjä Korttelimuseolla. Voit myös kysyä konservaattorilta neuvoja oman ryijysi puhdistamiseen, ripustamiseen tai sälyttämiseen.
13.-16.6. ja 20.-22.6. klo 10-15
Sisältyy museon pääsymaksuun (8/5 €, alle 18-vuotiaat maksutta, Museokortti).
Kuva: Ryijy korttelimuseon 1930-luvun interiöörissä/KUHMU.
